ભાજપમાં પસંદગીની પ્રક્રિયામાં ખૂબ મોટી ભાંજગડ ચાલી હોવાની વાતોને વિરોધપક્ષ કોંગ્રેસે તીખા શબ્દોથી નિશાન બનાવી હતી. સામાન્ય સભામાં ડો. જગદીશ પટેલ મેયર પદ ઉપર આરૂઢ કરાયા પછી અભિનંદન આપવા માટેનો દૌર ચાલ્યો હતો. તેમાં કોંગ્રેસના કોર્પોરેટર અસ્લમ સાયકલવાલાએ સોંસરવો કટાક્ષ કર્યો હતો કે,”આજે ભાજપે જે પદાધિકારીઓની પસંદગી કરી છે, તેમાં નેતાઓને બદલે ઉદ્યોગપતિનું વજન વધારે હોય તેવું દેખાય છે. શહેરના ઉદ્યોગ-વેપારીવર્ગનો પણ આભાર માનવો જોઇએ…” અસ્લમ સાયકલવાલાનો આ કટાક્ષ સાંભળીને મેયર જગદીશ પટેલ ગિન્નાયા હતાં. તેમણે “મર્યાદામાં…” એવું કહીને આગળ બોલતા અટકાવ્યાં હતાં. જોકે, અસ્લમ સાયકલવાલાએ અગાઉ નાટ્યકાર રહી ચૂકેલા મેયરને શુભેચ્છા આપતા એવો ટોણો પણ માર્યો હતો કે, હું આશા રાખુ છું કે, આ સભાને નાટ્યમંચ નહીં પણ પ્રજાના પ્રશ્નોના નિરાકરણ માટેનું માધ્યમ સમજીને આપ વર્તશો તેવી અપેક્ષા…